མིའི་ལོ་རྒྱུས་ས་ཐོག་ཏུ་བྱུང་བ་ཡི་ལོ་རྒྱུས་དངོས་གཙོ་རིང་ལུགས་ཀྱི་ལྟ་བ་དང་།མཐོང་ན་འཇིགས་པའི་བདེན་པ་གཅེར་བུ་ཡི་དངོས་ཐོག་བདེན་འཚོལ་གྱི་ཞིབ་འཇུག་རིགས་ལམ།མངོན་འགྱུར་རྟགས་ཀྱི་བདེན་པ་ར་སྤྲོད་པ་ཡི་དངོས་དཔང་རྗེན་པར་སྟོན་པའི་ཞིབ་འཇུག་ཐབས་ཤེས་དང་།རྟེན་འབྱུང་རྒྱལ་པོའི་བཞག་ཁྲིམས་བསྲུང་བའི་འཇིག་རྟེན་ཆོས་ཉིད་དང་དངོས་པོའི་གཤིས་ལུགས་ལ་བརྩི་མཐོང་བྱེད་པ་རྨང་གཞིར་བྱས་ནས་འབད་པས་བྲིས་པས།མི་ཆོས་རྩ་བར་བཟུང་བ་དང་མི་གཤིས་འབུར་དུ་ཐོན་པའི་ལོ་རྒྱུས་ཀྱི་རྩོམ་གཤིས་གསར་བ་ཆགས་ཤིང་།ཁོང་གི་ལོ་རྒྱུས་བརྩམས་ཆོས་དང་རྩོམ་རིག་བརྩམས་ཆོས་གང་མང་དུ།སྦ་གསང་དང་རྫུན་ཟོལ་བྲལ་བའི་ངང་རྒྱལ་གཅེས་རིང་ལུགས་དང་དམངས་གཙོ་རིང་ལུགས།མི་རིགས་རིང་ལུགས་སོགས་ཀྱི་ལྟ་བ་མངོན་པར་མཚོན་ཡོད་པས།ཁོང་ནི་ཀྲུང་གོའི་ལོ་རྒྱུས་སྟེང་ཏུན་ཧོང་ཡིག་རྙིང་ལ་ཞིབ་འཇུག་བྱེད་པའི་མཁས་པ་ཐོག་མ་དང་།བོད་ལ་སྲིད་ལུགས་ཀྱི་ལོ་རྒྱུས་འབྲི་མཁན་གྱི་མཁས་པ་ཐོག་མ།དེང་རབས་ལོ་རྒྱུས་ཀྱི་ལྟ་བ་དང་ཐབས་ཤེས་སྤྱད་ནས་རིག་གཞུང་ཞིབ་འཇུག་བྱེད་མཁན་མཁས་པ་ཐོག་མ་བཅས་ཡིན།